เจิร์จ การิช

เจิร์จ การิช (เกิดวันที่ 8 มีนาคม ค.ศ. 1984) เป็นอดีตนักฟุตบอลชาวออสเตรียซึ่งเกิดในประเทศฮังการี เขาเคยเล่นในตำแหน่งกองหลัง

อาชีพฟุตบอล 
การิชเกิดที่โซมบ็อตแฮย์ในประเทศฮังการี ซึ่งเขามีเชื้อสายโครเอเชียด้วย ต่อมาเขาได้ย้ายไปเวียนนาในวัย 14 ปี และได้เริ่มเล่นฟุตบอลกับราพีทวีนใน ค.ศ. 2002 ต่อมาในฤดูกาล 2004–05 เขาเป็นตัวหลักของทีมชุดใหญ่ที่ช่วยให้สโมสรคว้าแชมป์ออสเตรียนบุนเดิสลีกา ในช่วงเวลาเดียวกันนี้เอง เขาได้รับการแต่งตั้งให้เป็นกัปตันทีมชาติรุ่นอายุไม่เกิน 21 ปี

การิชได้ลงเล่นให้กับราพีทวีนทั้งหมด 81 นัด ยิงได้ 1 ประตู เขาถูกซื้อตัวไปโดยนาโปลีในอิตาลีด้วยค่าตัวห้าแสนยูโร เขาลงเล่นให้กับสโมสรนัดแรกในนัดที่พบกับตรีสตีนาเมื่อวันที่ 23 กันยายน ค.ศ. 2006 หลังจากนั้นไม่นาน วันที่ 6 ตุลาคม ค.ศ. 2006 เขาถูกเรียกติดทีมชาติออสเตรีย และได้ลงเล่นระดับทีมชาติครั้งแรกในนัดที่พบกับลีชเทินชไตน์ โดยเขาทำประตูได้ในนัดนั้น ต่อมาเขามีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2008 และได้ลงเล่นเป็นตัวจริงในรอบแบ่งกลุ่มนัดที่สามที่พบกับเยอรมนี

อาตาลันตาซื้อตัวการิชในช่วงต้นเดือนกรกฎาคม ค.ศ. 2008 ด้วยค่าตัว 1.5 ล้านยูโรในฐานะเจ้าของร่วมกับนาโปลี ต่อมาในวันที่ 26 มิถุนายน ค.ศ. 2009 อาตาลันตาได้ซื้อตัวเขาเพื่อเป็นเจ้าของแบบเบ็ดเสร็จด้วยค่าตัว 1 ล้านยูโร

หลังจากที่อาตาลันตาตกชั้นจากเซเรียอา การิชถูกขายให้กับโบโลญญาเมื่อวันที่ 9 สิงหาคม ค.ศ. 2010 ด้วยค่าตัว 3 ล้านยูโร แต่ใน ค.ศ. 2011 เขาได้รับบาดเจ็บหนักจนแทบไม่ได้ลงเล่นให้กับโบโลญญาเลย

ในวันที่ 14 สิงหาคม ค.ศ. 2015 การิชย้ายไปดาร์มสตัดต์ 98 ที่เพิ่งเลื่อนชั้นสู่บุนเดิสลีกา ด้วยสัญญาสองปี แต่เขาออกจากสโมสรเมื่อวันที่ 30 สิงหาคม ค.ศ. 2016

เกียรติประวัติ 
ราพีทวีน
 ออสเตรียนบุนเดิสลีกา: 2004–05

อ้างอิง

แหล่งข้อมูลอื่น 
 
 Rapid stats – Rapid archiv
 Player profile – Euro 2008

กองหลังฟุตบอล
นักฟุตบอลชาวออสเตรีย
นักฟุตบอลทีมชาติออสเตรีย
นักฟุตบอลชาวฮังการี
ผู้เล่นสโมสรกีฬาราพีทวีน
ผู้เล่นสโมสรกีฬาฟุตบอลนาโปลี
ผู้เล่นอาตาลันตาแบร์กามัสกากัลโช
ผู้เล่นสโมสรฟุตบอลโบโลญญา 1909
ผู้เล่นในออสเตรียนฟุตบอลบุนเดิสลีกา
ผู้เล่นในเซเรียอา
ผู้เล่นในเซเรียบี
ผู้เล่นในบุนเดิสลีกา
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2016
บุคคลจากโซมบ็อตแฮย์
ชาวออสเตรียเชื้อสายฮังการี
ชาวออสเตรียเชื้อสายโครเอเชีย